અમદાવાદ: શહેર પોલીસને હવે હત્યા, લૂંટ અને ચોરી જેવી ઘટનાઓ સામાન્ય લાગતી હોય એવી પરિસ્થિતિનું નિર્માણ થઇ રહ્યું હોય એવું લાગી રહ્યું છે. અવારનવાર શહેરમાં લૂંટ, હત્યાના ગંભીર ગુનાઓ બની રહ્યા છે ત્યારે પોલીસ જાણે નિદ્રાધીન હોય એ રીતે કાર્યવાહી કરી રહી છે. છેલ્લા એક જ મહિનામાં 6 થી વધારે લૂંટના બનાવો અને બે હત્યાના બનાવો બન્યા, જેમાંથી એક પણ ગુનાનો ભેદ ઉકેલવામાં પોલીસને સફળતા મળી નથી.